Записки на Христо Македонски: Бележки
Спомените на Христо Н. Македонски са литературно обработени от Юрдан Иванов. От него и е началната част "Вместо предговор". 

Юрдан Иванов Мирчев е роден на 16 февруари 1862 г. в гр. Прилеп. След като е учил в родния си град и работил известно време в Солун, през 1879 г. той се преселил в София и постъпил писар в Софийското губернаторство. През дългите години на чиновническата си кариера Юрдан Николов е работил предимно под ведомството на Министерството на финансите. Наред със служебните си задължения той непрекъснато се занимавал с журналистическа и научна работа, като през 1901 г. бил приет за член на Книжовното дружество (Сега Българска академия на научките). Автор е на трудове по финансови и исторически въпроси. От особено значение е трудът му "Български периодичен печат от възраждането му до днес" (Кн. I-III, С., 1891-1892, 235 с.; Преработен т. I от този труд излиза през 1893 г. в 587 с.; т. II не е бил отпечатан и е загубен). Юрдан Иванов е починал на 12 март 1907 г. в гр. София. 

Както сам споменава, Юрдан Иванов е бил запознат с Христо Македонски от Арсени Костенцев. До това време у нас за Христо Македонски не се е знаело почти нищо, тъй като и след Освобождението той е останал да живее в Румъния. От бележките, които носел със себе си Македонски, и разговорите, които водил с него Юрдан Иванов, се раждат и настоящите "Записки…". Трябва да се отбележи обаче, че по време на отпечатването на "Записките…" между двамата се появило някакво недоразумение. В резултат на него са и не съвсем въздържаните допълнения, които Македонски прилага в края на книгата. 

Спомените са редактирани на съвременен правопис. 

Навсякъде в книгата всичко добавено от автора на бележките е поставено в четвъртити скоби. 
В сравнение с първото издание са направени незначителни съкращения. 

Записки на Христо Македонски